ΕΠΕΞΕΡΓΑΣΙΑ ΜΕΤΡΗΣΕΩΝ

Έχοντας το πυρανόμετρο σε οριζόντια θέση (β=0ο) και νότιο προσανατολισμό, μετρήσατε πυκνότητα ολικής ηλιακής ακτινοβολίας Ι1. Στη συνέχεια, θέτοντας το πυρανόμετρο σε κατακόρυφη θέση (β=90ο) και νότιο προσανατολισμό, μετρήσατε πυκνότητα ολικής ηλιακής ακτινοβολίας Ι2. Βάσει των μετρήσεων αυτών, να απαντήσετε στις παρακάτω ερωτήσεις:

1. Σε μια οριζόντια επιφάνεια νότιου προσανατολισμού προσπίπτει, υπό τυχαία γωνία, πυκνότητα ολικής ηλιακής ακτινοβολίας Ι1. 
a. Να διαχωριστεί σε άμεση και διάχυτη. Δίνεται η τιμή ηλιακής σταθεράς ίση με 1367 W/m2. 
b. Τι συμπεραίνετε για την αιθριότητα του καιρού κατά την ώρα της μέτρησης;
Να δικαιολογήσετε την απάντησή σας αναφέροντας τι αποτελέσματα αναμένετε να παρατηρήσετε σε περίπτωση (i) ηλιοφάνειας και (ii) έντονης νεφοκάλυψης του ουρανού; 

ΠΡΟΣΟΧΗ: Να θεωρήσετε ότι σας έχει δοθεί χειμερινή ώρα.
2. Σε ποια κλίση και σε ποιο προσανατολισμό του πυρανομέτρου αναμένετε, σύμφωνα με τη θεωρία, να παρατηρήσετε τη μέγιστη μέτρηση πυκνότητας ηλιακής ακτινοβολίας (Ι) σε μια ημέρα με ηλιοφάνεια; Να δικαιολογήσετε την απάντησή σας. Η απάντηση να δοθεί για τη συγκεκριμένη ημερομηνία, ώρα και γεωγραφική θέση του πειράματός σας.

3. Θεωρείστε ότι σε ένα παράθυρο κατακόρυφης διεύθυνσης και νότιου προσανατολισμού, με τιμή συντελεστή ηλιακού θερμικού κέρδους g, προσπίπτει κάθετα ολική ηλιακή ακτινοβολία Ι2. Να υπολογιστεί το ποσό της θερμότητας, στον εσωτερικό χώρο, που οφείλεται στην προσπίπτουσα αυτή ηλιακή ακτινοβολία.

Τα δεδομένα για κάθε φοιτητή/τρια αναγράφονται στο αρχείο «Δεδομένα άσκησης 5». 
Οι αναφορές θα είναι ατομικές.
Καλή επιτυχία.



